[{"text_idx": "#000003", "text": "La finndevena svedia j\u0302urnalisto Kalle Kniivila\u0308 kune kun Istva\u0301n Ertl fondis Liberan Folion en aprilo 2003, kaj de tiam redaktas g\u0302in. Komence de septembro 2018 li tamen ekhavos novan postenon, kiu ne kombineblas kun aliaj engag\u0302ig\u0302oj. La respondecon pri Libera Folio transprenos nova teamo, en kiu restas la alia fondinto, Istva\u0301n Ertl."}, {"text_idx": "#000004", "text": "Kiel g\u0302is nun, Istva\u0301n Ertl unuavice zorgos pri la lingva kontrolo kaj serc\u0302ado de eventualaj temoj. La c\u0302efredaktoran respondecon akceptis Jukka Pietila\u0308inen, eksa finna j\u0302urnalisto kaj esploristo pri j\u0302urnalistiko, kiu nuntempe gvidas finnlandan pensofabrikon Vasemmistofoorumi (\"Maldekstra Forumo\"). Krome la renovigitan teamon eniris la Berlina j\u0302urnalisto Grigorij Arosev, laboranta c\u0302e Deutsche Welle kaj gvidanta ruslingvan literaturan magazinon en Germanio."}, {"text_idx": "#000005", "text": "Jukka Pietila\u0308inen intervjuis sian antau\u0306ulon pri la fono de la nun okazontaj s\u0302ang\u0302oj en Libera Folio."}, {"text_idx": "#000009", "text": "\u2013 La posteno principe estas dujara, kun eblo al longigo kaze de ambau\u0306flanka deziro. Mia kondic\u0302o por akcepti la postenon tamen estis, ke mi havu g\u0302in nur dum unu jaro. La labordonanto konsentis pri tiu kondic\u0302o, kio lau\u0306 mi montras ke oni efektive trovas min la plej tau\u0306ga persono por la posteno. Do, iam fine de septembro 2019 mi teorie denove povus esti disponebla por Libera Folio, se la nova teamo bezonos min."}, {"text_idx": "#000017", "text": "\u2013 Dum la venonta jaro mi tutcerte ne havos tempon verki novan libron, sed mi ja certas, ke la nova posteno portos al mi multajn interesajn spertojn kaj sciojn. Tiuj certe poste utilos al mi en plej diversaj manieroj, kiujn mi ankorau\u0306 ne povas antau\u0306vidi."}, {"text_idx": "#000025", "text": "c\u0302u Kalle estas rekrutigita kiel agento de la svedia sekurecservo, kaj laboros kiel spiono en Rusio sub la falsa identeco de senkulpa j\u0302urnalisto?.."}, {"text_idx": "#000026", "text": "Pli frue c\u0302i-jare iu demandis al Kalle, kial li forcenzuris komenton de Ian Fantom. La komento al mi s\u0302ajnis tute nepolemika, kaj neniu el ni vidis evidentan kialon. Kalle respondis, \u201dC\u0302ar mi laboras por MI6\u201d. Mi avertis al mia amiko, ke tio povus esti duobla blufo.\nEfektive Kalle dum iom da tempo jam forcenzuris c\u0302iujn komentojn kiujn mi provis afis\u0302i en La Libera Folio. C\u0302u la malapero de Kalle nun signifas, ke tiu cenzuro nun c\u0302esos?"}, {"text_idx": "#000027", "text": "Mi ne memoras, ke \"iu\" demandus tion c\u0302i-jare. Vi mem aliflanke ja demandis tion en marto 2015. Sed vi malg\u0302uste memoras la respondon. Mi tiam skribis \"mi estas pagata de MI5\"."}, {"text_idx": "#000028", "text": "Tamen la pago bedau\u0306rinde ne estas sufic\u0302e alta, do mi devas trovi alian dunganton. Fine de septembro mi tial forlasos mian postenon de redaktoro de Libera Folio. Eble la nova teamo pli favore sintenos al viaj kontribuoj. Certe dependas de tio, kiu sekurservo pagas iliajn salajrojn."}, {"text_idx": "#000031", "text": "En la pasintaj monatoj mi evidente perdis la kontakton al signifa parto de la samurba e-istaro, char mi ghis nun ne ekkonis s-ron Arosev. Amuze, ekscii pri li nun el Libera folio. Bonan sukceson ankau al li en lia nova tasko tie chi! \ud83d\ude42"}]